Ú v o d

	Na základe uznesenia vlády SR č. 584 zo dňa 7.7.1999 sa predkladá „Informácia o stave daňových a colných nedoplatkov k  30.6.2001“.

	Celkové daňové a colné nedoplatky k 30.6.2001 dosiahli 71,5 mld. Sk, z toho daňové nedoplatky 65,6 mld. Sk a colné nedoplatky 5,9 mld. Sk. 
	
	V porovnaní s rovnakým obdobím minulého roka absolútny nárast daňových a colných nedoplatkov predstavuje 8,2 mld. Sk; z toho daňové nedoplatky vzrástli o  7,3 mld. Sk a colné nedoplatky  o 0,9 mld. Sk.

Vývoj daňových a colných nedoplatkov 

Ukazovateľ	Skutočnosť k 30.6.2000 
v mld. Sk	Skutočnosť k 30.6.2001 v mld. Sk	Rozdiel 
v mld. Sk	
Celkové daňové nedoplatky	58,3                	65,6	7,3	
Celkové colné nedoplatky	5,0	5,9	0,9	
Daňové a colné nedoplatky spolu	63,3	71,5	8,2	

I. Daňové nedoplatky

	Daňový nedoplatok je suma dane vrátane sankcií a úroku, ktorá nebola zaplatená v lehote alebo v stanovenej výške podľa príslušných právnych predpisov; ide o daň priznanú daňovými subjektami, ako aj o rozdiel dane vyrubený správcom dane vrátane sankcií a úroku.

	Prehľad o daňových nedoplatkoch k 30.6.2001 v členení na nedoplatky podľa jednotlivých druhov daní v porovnaní s rovnakým obdobím minulého roka je uvedený v prílohe č. 1.

	Daňové nedoplatky  tvoria nedoplatky   na  daniach, vrátane nedoplatkov na sankciách a úrokoch daňovej sústavy platnej do konca roku 1992 (7,9 %) a daňovej sústavy platnej od roku 1993  (92,1  %).  

	Z celkovej sumy daňových nedoplatkov predstavujú nedoplatky na daniach 42,8 mld. Sk, čo je 65,2 % a nedoplatky na sankciách 22,8 mld. Sk, čo je 34,8 %. Z hľadiska jednotlivých druhov daní najvyššie daňové nedoplatky sú evidované na dani z pridanej hodnoty, a to v sume 30,3 mld. Sk, z toho nedoplatky na dani predstavujú 20,1 mld. Sk a nedoplatky na sankciách 10,2 mld. Sk.

Prehľad o daňových nedoplatkoch v členení na nedoplatky na daniach a nedoplatky na sankciách podľa daňovej sústavy platnej do 31.12.1992 a daňovej sústavy platnej od 1.1.1993 v porovnaní s rovnakým obdobím minulého roka bol nasledovný:

											         v mil. Sk
Druh dane	 nedoplatky na daniach	rozdiel	 nedoplatky na sankciách	rozdiel	celkový 	
	k 30.6.2000	k 30.6.2001	2001-2000	k 30.6.2000	k 30.6.2001	2001-2000	rozdiel	
Spolu nedoplatky na 
daniach platných
 do 31.12.1992	

3 914	

3 350	

-564	

1 972	

1 800	

-172	

-736	
Daň z príjmov
fyzických osôb	
4 881	
5 485	
604	
2 719	
2 964	
245	
849	
Daň z príjmov
právnických osôb	
7 109	
7 588	
479	
3 265	
3 176	
-89	
390	
Daň z pridanej hodnoty	17 731	20 016	2 285	8 012	10 250	2 238	4 523	
Spotrebné dane	4 433	4 235	-198	1 384	3 388	2 004	1 806	
Cestná daň	275	308	33	101	90	-11	22	
Daň z dedičstva, darovania
prevodu a prechodu 
nehnuteľností	

1 816	

1 857	

41	

655	

1 087	

432	

473	
Spolu nedoplatky na 
daniach platných
 od 1.1.1993	

36 245	

39 489	

3 244	

16 136	

20 955	

4 819	

8 063	
Celkové daňové
nedoplatky 	
40 159	
42 839	
2 680	
18 108	
22 755	
4 647	
7 327	

Štruktúru daňových nedoplatkov tvoria: -     nevymožiteľné daňové nedoplatky,
-	daňové pohľadávky prihlásené do konkurzného konania  a vyrovnacieho konania a
-	vymáhateľné daňové nedoplatky.

V porovnaní s rovnakým obdobím minulého roka vývoj daňových nedoplatkov z hľadiska ich štruktúry bol nasledovný:

Ukazovateľ	Stav
 k 30.6.2000 
v mld. Sk	Stav
 k 30.6.2001 v mld. Sk	Rozdiel 
v mld. Sk	
Celkové daňové nedoplatky	58,3	65,6	7,3	
z toho:
nevymožiteľné daňové nedoplatky 	
9,3	
10,6	
1,3	
daňové pohľadávky prihlásené do konkurzného konania a vyrovnacieho konania	19,7	24,4	4,7	
Vymáhateľné daňové nedoplatky 	29,3	30,6	1,3	

1) Nevymožiteľné daňové nedoplatky

	Daňové úrady k 30.6.2001 evidovali  nevymožiteľné daňové nedoplatky  v sume  10,6 mld. Sk; z toho na daniach daňovej sústavy platnej do konca roku 1992 2,2 mld. Sk a na daniach daňovej sústavy platnej od roku 1993  8,4 mld. Sk. Prehľad o štruktúre nevymožiteľných daňových nedoplatkoch podľa jednotlivých druhov daní v členení na nedoplatky na daniach a nedoplatky na sankciách, ako aj prehľad o nevymožiteľných daňových nedoplatkoch podľa právnej formy daňových dlžníkov je v prílohe č. 2.  Z uvedeného prehľadu vyplýva, že najvyššia suma nevymožiteľných daňových nedoplatkov je evidovaná u spoločností s ručením obmedzeným, a to 7,0 mld. Sk, čo je 66,0 % z celkových nevymožiteľných daňových nedoplatkov.

Podľa zákona SNR č. 511/1992 Zb. o správe daní a poplatkov  a o zmenách v sústave územných finančných orgánov v znení neskorších predpisov (ďalej len zákon o správe daní) sa za nevymožiteľný daňový nedoplatok považuje taký nedoplatok, ktorý sa bezvýsledne vymáha od daňového dlžníka alebo od iných osôb, od ktorých mohol byť vymáhaný, najmenej desať rokov po skončení roka, v ktorom tento nedoplatok vznikol, alebo nedoplatok, ktorého vymáhanie by zrejme neviedlo k výsledku, alebo ak je pravdepodobné, že  by náklady vymáhania presiahli jeho výťažok alebo jeho vymáhanie je spojené s veľkými ťažkosťami. O odpísaní pre nevymožiteľnosť sa daňový dlžník neupovedomuje, jeho dlh trvá ďalej, ak nie je vybratie dane premlčané.

	Právo vybrať a vymáhať daňové nedoplatky je premlčané po šiestich rokoch po skončení roka, v ktorom sa stali tieto nedoplatky splatné. Ak správca dane vykoná úkon na vyberanie, zabezpečenie alebo vymáhanie nedoplatkov (napr. vyzve daňového dlžníka, aby daňový nedoplatok zaplatil) premlčacia lehota začne plynúť znovu po skončení kalendárneho roka, v ktorom bol daňový dlžník o tomto úkone upovedomený. Zákon o správe daní ustanovuje  maximálnu  lehotu  dokedy je možné daňové nedoplatky vybrať a vymáhať,  a to dvadsať rokov, pričom táto lehota začína plynúť po skončení kalendárneho roka, v ktorom sa stali nedoplatky splatné.

Podľa zákona o správe daní s účinnosťou od 1.8.2000 správca dane môže z  vlastného podnetu odpísať daňový nedoplatok ku dňu zániku daňového subjektu, po právoplatnom skončení likvidácie dedičstva alebo ak dedičstvo, ktoré nenadobudol žiadny dedič, pripadlo štátu.

	Suma takto odpísaných daňových nedoplatkov k 30.6.2001 predstavuje 0,2 mld. Sk.

2) Daňové pohľadávky prihlásené do konkurzného konania a vyrovnacieho konania

	K 30.6.2001 daňové úrady prihlásili do konkurzného konania a vyrovnacieho konania daňové pohľadávky v sume 24,4 mld. Sk, pričom uspokojená suma predstavuje 0,6 mld. Sk. V porovnaní s rovnakým obdobím minulého roka suma prihlásených daňových pohľadávok do konkurzného konania a vyrovnacieho konania je o 4,7 mld. Sk vyššia.

	Z hľadiska jednotlivých druhov daní najvyššiu sumu daňových pohľadávok prihlásených do konkurzného konania a vyrovnacieho konania predstavujú daňové pohľadávky na dani z pridanej hodnoty 11,7 mld. Sk, čo tvorí 48,0 % celkových daňových pohľadávok prihlásených do konkurzného konania a vyrovnacieho konania; podrobnejší prehľad je uvedený v prílohe č. 3.

Daňové pohľadávky prihlásené do konkurzného konania a vyrovnacieho konania  podľa právnej formy daňových dlžníkov: 

- akciové spoločnosti                                        14,6 mld. Sk	
- spoločnosti s ručením obmedzeným                7,2 mld. Sk	
- družstvá                                                            1,1 mld. Sk	
- štátne podniky                                                  1,0 mld. Sk	
- fyzické osoby                                                   0,4 mld. Sk	
- ostatné                                                              0,1 mld. Sk	
spolu                                                                 24,4 mld. Sk	

Správca dane za určitých podmienok stanovených v zákone o správe daní z vlastného podnetu odpíše časť alebo celú daňovú pohľadávku prihlásenú do konkurzného konania alebo vyrovnacieho konania. Ide o tieto prípady:

na základe právoplatného uznesenia súdu 
-     o potvrdení vyrovnania, ak podľa neho dlžník splnil svoje povinnosti úplne a včas, 
-	o zrušení konkurzu po splnení rozvrhového uznesenia,
-	o zamietnutí návrhu na vyhlásenie konkurzu pre nedostatok majetku,
-	o zrušení konkurzu po splnení núteného vyrovnania 
a na základe rozhodnutia súdu o zrušení konkurzu z dôvodu, že majetok daňového subjektu nepostačuje na úhradu výdavkov a odmeny správcu konkurznej podstaty.

Z uvedených dôvodov daňové úrady k 30.6.2001 odpísali daňové pohľadávky v sume 0,8 mld. Sk.

3) Vymáhateľné daňové nedoplatky

	Vymáhateľné daňové nedoplatky sú nedoplatky, ktoré je možné vymáhať. K 30.6.2001 dosiahli sumu 30,6 mld. Sk; v porovnaní s rovnakým obdobím minulého roka je to  o 1,3 mld. Sk viac.		

a) Vymáhateľné daňové nedoplatky podľa jednotlivých druhov daní
											    v mld. Sk
Druh dane	Stav k 30.6.2001	
Vymáhateľné daňové nedoplatky na daniach platných do 31.12.1992 	1,3	
Vymáhateľné daňové nedoplatky na daniach platných od 1.1.1993	29,3	
z toho: - daň z príjmov fyzických osôb	5,4	
            - daň z príjmov právnických osôb	7,0	
            - daň z pridanej hodnoty	14,0	
            - spotrebné dane	1,5	
            - cestná daň	0,2	
            - daň z dedičstva, darovania, prevodu a prechodu nehnuteľností	1,2	
Vymáhateľné daňové nedoplatky spolu	30,6	
Na celkových vymáhateľných daňových nedoplatkoch predstavujú daňové nedoplatky na  dani z pridanej hodnoty 45,8 %.  Táto skutočnosť je dôsledkom daňovej disciplíny platiteľov dane z pridanej hodnoty, keď len v I. polroku 2001 nezaplatili na dani z pridanej hodnoty 2,7 mld. Sk, a to z priznanej dane 1,9 mld. Sk a z vyrubeného rozdielu dane 0,8 mld. Sk; na sankciách a úrokoch nezaplatili 1,2 mld. Sk (z toho z penále 773 mil. Sk, zo zvýšenia dane 441 mil. Sk, z pokút 19 mil. Sk a z úrokov 8 mil. Sk).

b) Vymáhateľné daňové nedoplatky podľa právnej formy

	Jednotlivé skupiny daňových dlžníkov sa z hľadiska ich právnej formy podieľali na vymáhateľných daňových nedoplatkoch nasledovne:				 		

Podiel        v  absolútnej sume                                                                                                         v  %                                         v mld. Sk
-	spoločnosti s ručením  
      obmedzeným	49,0	 15,0  	
-    fyzické osoby	22,2	6,8	
-    akciové spoločnosti	17,0	 5,2	
-    štátne podniky	2,6	 0,8	
-    družstvá	1,3	 0,4	
-    ostatné	7,9	2,4	
spolu:	100,0	30,6	

Vymáhanie daňových nedoplatkov
		
	Jednotlivými spôsobmi daňovej exekúcie, ako aj úkonmi správcu dane vyplývajúcimi zo zákona o správe daní sa daňové nedoplatky  k 30.6.2001 znížili o 7 439 mil. Sk, z toho:

-	na základe výzvy správcu dane na zaplatenie daňového nedoplatku o 		   741,8 mil. Sk
-     na základe  rozhodnutí o určení záložného práva o 				   783,6 mil. Sk
-	na základe daňovej exekučnej výzvy o						   285,0 mil. Sk
-	vydaním exekučného príkazu na vykonanie daňovej exekúcie 
-   na predaj hnuteľných vecí o					     		       0,6 mil. Sk 
      -   na predaj nehnuteľných vecí o                        				       4,0 mil. Sk 
(ide o prípady, keď daňoví dlžníci na základe uvedených úkonov 
správcu dane daňové nedoplatky zaplatili) spolu ide o 				1 815,0 mil. Sk
-     vykonanými spôsobmi daňovej exekúcie  o 					   672,7 mil. Sk 
-	vymožené iným spôsobom (napr. na základe úkonov začatých pred 
      účinnosťou zákona č. 219/1999 Z. z., ktorým sa menil a dopĺňal zákon 
      o správe daní a nie sú uvedené v jednotlivých spôsoboch daňovej 
      exekúcie; úhrada z predaja založeného majetku, ktorý si odpredal 
      daňový dlžník so súhlasom správcu dane) o	 				   825,7 mil. Sk.

spolu:											 3 313,4 mil. Sk
-	preúčtovanie nadmerných odpočtov na dani z pridanej hodnoty, 
spotrebných daniach a preplatkov na daniach                                                     4 125,5 mil. Sk
Podrobnejší prehľad o zaplatení a vymáhaní daňových nedoplatkov k 30.6.2001 je v prílohe č. 4.

	Daňové nedoplatky podľa vybraných pásiem výšky daňového nedoplatku v členení na daňové nedoplatky za fyzické osoby a právnické osoby dokumentuje nasledovný prehľad:

Pásmo	Fyzické osoby -  počet	Suma nedoplatku v mil. Sk	Právnické osoby - počet	Suma nedoplatku v mil. Sk	
od 1 do 10 tis. Sk	68 999	173	7 779	21	
nad 10 do 100 tis. Sk	22 272	698	 7 644	307	
nad 100 tis. Sk do 1 mil. Sk	6 761	2 035	8 271	3 075	
nad 1 do 10 mil. Sk	1 401	3 606	4 162	12 617	
nad 10 do 100 mil. Sk	122	2 535	794	20 124	
nad 100 do 200 mil. Sk	3	356	41	5 496	
nad 200 do 500 mil. Sk	-	-	19	5 913	
nad 500 do 750 mil. Sk	-	-	1	637	
nad 750 mil. Sk do 1 mld. Sk	-	-	1	967	
nad 1 mld. Sk	-	-	4	7 034	
Spolu	99 558	9 403	28 716	56 191	

Príčiny vzniku daňových nedoplatkov

	Medzi najčastejšie príčiny vzniku daňových nedoplatkov  naďalej patria tieto:

-	nedostatočná finančná a daňová disciplína daňových subjektov,
-	nepriaznivá hospodárska a platobná situácia, 
-	neúspešnosť podnikateľských zámerov,
-	vedomé vyhýbanie sa plateniu daní,
-	neodvedenie, alebo zadržanie zrazených daní platiteľmi dane zo závislej činnosti a funkčných požitkov a dane vyberanej zrážkou.

II. Colné nedoplatky

	Colné nedoplatky k hodnotenému obdobiu dosiahli sumu 5 878,0 mil. Sk, čo je v porovnaní s rovnakým obdobím minulého roka viac o 842,0 mil. Sk.

Za sledované obdobie colné úrady prihlásili pohľadávky voči dlžníkom v konkurznom konaní, vyrovnacom konaní a pohľadávky voči dlžníkom v likvidácii v sume 48,9 mil. Sk. K 30.6.2001 nebola z tejto sumy vymožená žiadna finančná čiastka. Okrem toho colné úrady evidujú pohľadávky voči dlžníkom v Českej republike v sume 139,1 mil. Sk. Z tejto sumy bolo k 30.6.2001 vymožených 16,8 mil. Sk to znamená, že zostávajúca suma pohľadávok predstavuje 122,3 mil. Sk.
 
Colné nedoplatky tvoria nedoplatky na colnom dlhu, ktorý tvorí clo, daň z pridanej hodnoty vyberaná pri dovoze, spotrebná daň pri dovoze, dovozná prirážka a iné platby vymerané colnými orgánmi.

Rozdiel medzi výškou colného dlhu oznámenou colným úradom a výškou colného dlhu zaplatenou v lehote splatnosti predstavuje colné nedoplatky.

Prehľad o stave a vývoji colných nedoplatkov k  30. 6. 2001 (v mil. Sk):

Colné nedoplatky	Nedoplatky 
K 30.6.2000	Nedoplatky 
K 30.6.2001	Rozdiel 2001-2000	
Clo	543,0	546,0	3,0	
Spotrebné dane	1 136,0	606,0	- 530,0	
Dovozná prirážka	125,0	100,0	- 25,0	
Daň z pridanej hodnoty	2 951,0	2 972,0	21,0	
Úroky	281,0	1 654,0	1 373,0	
Colné nedoplatky spolu	5 036,0	5 878,0	842,0	

	Z hľadiska vzniku colných nedoplatkov sa najväčšou mierou podieľajú na celkových colných nedoplatkoch, nedoplatky z rokov 1991 až 1995, čo dokumentuje aj nasledujúci prehľad:

obdobie od 1.1.1991 - 31.12.1995 v sume 2 797,3 mil. Sk,
obdobie od 1.1.1996 - 31.12.2000 v sume 1 336,2 mil. Sk a
obdobie od 1.1.2001 – 30.6.2001 v sume  1 744,2 mil. Sk.

	Z celkovej sumy colných nedoplatkov boli zaznamenané najvyššie nedoplatky na týchto colných úradoch:

-	Nitra (2 787,9 mil. Sk); túto sumu v podstatnej miere ovplyvňuje jeden dlžník, ktorého nedoplatok predstavuje približne 80 % z uvedenej sumy nedoplatkov,

-	Bratislava (766,6 mil. Sk); na tejto výške nedoplatkov sa v podstatnej miere podieľajú tí dlžníci, u ktorých colný úrad eviduje nedoplatky nad 40 mil. Sk,

-	Prešov (417,2 mil. Sk); uvedenú sumu ovplyvňuje dlžník, u ktorého colný úrad eviduje nedoplatok nad 150 mil. Sk a dlžník s nedoplatkom nad 90 mil. Sk

a na druhej strane najnižšie colné nedoplatky vykazovali tieto colné úrady:
-	Poprad (23,8 mil. Sk),
-	Čierna nad Tisou (57,0 mil.),
-	Fiľakovo (64,8 mil. Sk). 

Vymáhanie colných nedoplatkov

	Colné úrady pri vymáhaní colných nedoplatkov postupovali podľa zákona NR SR            č. 180/1996 Z. z. Colný zákon v  znení neskorších predpisov vydávaním exekučných príkazov, ako aj  preúčtovaním nadmerného odpočtu dane z pridanej hodnoty dlžníkov a preúčtovaním bankových záruk a vinkulácií.

	V priebehu hodnoteného obdobia bolo v exekučnom konaní vydaných 2 050 rozhodnutí. Z vymáhanej sumy 499,3 mil. Sk colných nedoplatkov colné úrady vymohli 119,6 mil. Sk, čo predstavuje úspešnosť vymáhania 23,9 %.

Prehľad o vymáhaní colných nedoplatkov k 30.6.2001 je uvedený v prílohe č. 5.

	Výšku vymáhania colných nedoplatkov ovplyvňujú najmä:

- platobná neschopnosť úpadcov a skutočnosť, že majetok úpadcu pokryje len cca 30,0 % 
    jeho pohľadávok voči dlžníkom,

- formálna existencia firiem, ktoré v súčasnosti už nepodnikajú, ale nie sú zrušené ani
    vymazané z obchodného registra,

-  skutočnosť, že vymáhané pohľadávky boli už exekuované a prakticky sú nevymožiteľné.